નવી દિલ્હી, 22 ઓક્ટોબર: વડાપ્રધાન નરેન્દ્ર મોદી દિવાળીના અવસર પર એનડીએ નેતાઓ અને સાંસદોને 26 ઓક્ટોબરના રોજ ડિનર પાર્ટી આપશે. એક રિપોર્ટ અનુસાર આ રાત્રિભોજન માટે એનડીએ નેતાઓને આમંત્રણ મોકલ્યું છે. એ વાતની સંભાવના છે કે નરેન્દ્ર મોદી અને ઉદ્ધવ ઠાકરેની આ દરમિયાન મુલાકાત થઇ શકે છે. આ દિવાળી મિલન સમારોહ વડાપ્રધાન નરેન્દ્ર મોદીના નિવાસ સ્થાન પર આયોજિત કરવામાં આવશે. આ રાત્રિભોજનમાં એનડીએના બધા સહયોગી પક્ષોના પ્રમુખો ભાગ લે તેવી આશા છે. તે પહેલાં ગત સોમવારે નરેન્દ્ર મોદી દ્વારા કેન્દ્રિય મંત્રીઓ માટે આયોજિત ડિનરમાં સરકારમાં સામેલ શિવસેનાના એકમાત્ર મંત્રી અનંત ગીતેએ પણ હાજરી આપી હતી.